Diari Oficial de la Generalitat Valenciana


Sumari del DOGV 6725, del 01-03-2012 (2012/2117)

ORDE 7/2012, de 16 de febrer, de la Conselleria d'Educació, Formació i Ocupació, per la qual es dóna publicitat a la línia de crèdit i a l'import global màxim destinat a atendre les ajudes dels centres associats del SERVEF en l'àmbit de la intermediació laboral, per al període comprés entre l'1 de gener i el 31 de març de 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6725

Data del DOGV
:   01-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2117


Data del document
:   16-02-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 7/2012, de 16 de febrer, de la Conselleria d'Educació, Formació i Ocupació, per la qual es dóna publicitat a la línia de crèdit i a l'import global màxim destinat a atendre les ajudes dels centres associats del SERVEF en l'àmbit de la intermediació laboral, per al període comprés entre l'1 de gener i el 31 de març de 2012. [2012/2117]  
Amb data 3 de març de 2003 va ser publicada en el Diari Oficial de la Generalitat Valenciana l'Orde de 25 de febrer de 2003, de la Conselleria d'Economia, Hisenda i Ocupació, per la qual s'establix el procediment d'homologació i règim d'ajudes dels centres associats del Servici Valencià d'Ocupació i Formació en l'àmbit de la intermediació laboral, i es regulen les accions realitzades pels centres esmentats.  
  
D'altra banda, la publicació el 16 de gener de 2012, del Decret 14/2012, de 13 de gener, del Consell (correcció d'errors publicada el 23 de gener de 2012), d'adaptació de la normativa estatal sobre autorització d'agències de col·locació, amb ànim de lucre o sense, i de regulació del procediment d'adequació dels centres associats en intermediació laboral establix, en la disposició addicional segona, que el 31 de març de 2012 s'extingirà l'homologació de la condició dels centres associats del SERVEF en intermediació laboral.  
En compliment del que disposa la disposició addicional primera de l'Orde de 25 de febrer de 2003 esmentada, i l'article 47.11 del text refós de la Llei d'Hisenda Pública de la Generalitat Valenciana, i d'acord amb el que establix la Llei de Pressupostos de la Generalitat per a l'any 2012, per mitjà de la present orde es dóna publicitat a la línia de crèdit i a l'import global màxim destinat a la concessió de les ajudes previstes en les bases reguladores d'esta, per al període comprés entre l'1 de gener i el 31 de març de 2012.   
  
Per això, i en virtut de les facultats que em conferix l'article 28 de la Llei 5/1983, del Consell, i l'article 47 del text refós de la Llei d'Hisenda Pública de la Generalitat Valenciana,  
  
  
ORDENE  
  
Article únic  
Per al període comprés entre l'1 de gener i el 31 de març de 2012, i de conformitat amb el que establix la Llei 10/2011, de 27 de desembre, de Pressupostos de la Generalitat per a l'exercici 2012, les ajudes que preveu l'Orde de 25 de febrer de 2003, de la Conselleria d'Economia, Hisenda i Ocupació, per la qual s'establix el procediment d'homologació i el règim d'ajudes dels centres associats del Servici Valencià d'Ocupació i Formació en l'àmbit de la intermediació laboral, i es regulen les accions realitzades pels centres esmentats, es finançaran a càrrec del subprograma 322.54, capítol IV, línia de subvenció T4151000, amb un import global màxim de 416.500 euros, que seran cofinançats pel Fons Social Europeu Programa Operatiu 2007-2013.  
  
  
  
DISPOSICIÓ FINAL   
  
Única  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptats de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'este mateix òrgan en el termini d'un mes, computat en els termes esmentats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
  
València, 16 de febrer de 2012  
  
La consellera d'Educació, Formació i Ocupació,  
MARÍA JOSÉ CATALÁ VERDET